BMC અને પોલીસ હપ્તા લઈને ફૂડ-સ્ટૉલ તેમ જ ફેરિયાઓને પરવાનગી આપે છે એવો આક્ષેપ કરતાં ઘાટકોપર-ઈસ્ટના રામ નારાયણ નારકર માર્ગના એક રહેવાસીએ મિડ-ડે LOCALને કહ્યું હતું કે ‘આજે ઘાટકોપરમાં ફૂડ-સ્ટૉલનો ત્રાસ વધી ગયો હોય તો એનું મુખ્ય કારણ BMC અને પોલીસના અધિકારીઓ જ છે. અમારા રોડના એક ભાગમાં પહેલાં એક ગેરકાયદે ચાઇનીઝ સ્ટૉલ છે. એમાં હવે એક વધુ ફૂડ-વૅન આવી ગઈ છે જેને લીધે આ વિસ્તારમાં ટ્રાફિક જૅમની સમસ્યા શરૂ થઈ છે.’